b"\n_START_ARTICLE_\nInkovski most\n_START_SECTION_\nKonstrukcija in vzdr\xc5\xbeevanje\n_START_PARAGRAPH_\nMostove so zgradili z uporabo trave ichu (Jarava ichu), ki je bila stkana v velike in zelo mo\xc4\x8dne snope. _NEWLINE_Del mo\xc4\x8di in zanesljivosti mostu je izhajal iz dejstva, da so vsako leto lokalni prebivalci zamenjali vsak kabel kot del njihovih javnih del ali obveznosti. V nekaterih primerih so imeli ti lokalni prebivalci edino nalogo da so popravljali te mostove, da bi lahko inkovske ceste oziroma cestni sistem \xc5\xa1e naprej deloval. Popravljanje teh mostov je bilo nevarno, saj so tisti, ki so opravljali popravila, pogosto omahnili v smrt. Neki Inka je pohvalil \xc5\xa1panske zidane mostove, saj ni bilo potrebe po popravljanju vrvi.\n_START_SECTION_\nZnani primeri\n_START_PARAGRAPH_\nNajve\xc4\x8dji tovrstni mostovi so bili zgrajeni \xc4\x8dez kanjon reke Apur\xc3\xadmac vzdol\xc5\xbe glavne ceste severno od Cusca, slavni primer je bil dolg 148 metrov in naj bi bil navdih za roman Most San Luis Rey (The Bridge of San Luis Rey) Thorntona Wilderja iz leta 1927, za katerega je avtor leta 1928 prejel Pulitzerjevo nagrado._NEWLINE_Q'iswa Chaka (v ke\xc4\x8duan\xc5\xa1\xc4\x8dini \xc2\xbbvrvni most\xc2\xab), narejen je iz trave, je zadnji preostali inkovski most, ki se razteza \xc4\x8dez reko Apurimac v bli\xc5\xbeini Huinchirija, v provinci Canas, okro\xc5\xbeje Quehue, Peru. \xc4\x8ceprav je v bli\xc5\xbeini sodoben most, prebivalci te regije ohranjajo staro tradicijo in spretnosti z obnovo mostu junija vsako leto. Ve\xc4\x8d dru\xc5\xbeinskih skupin pripravi ve\xc4\x8d vrvi, ki jih oblikujejo v kable na lokaciji, drugi pripravljajo preproge za pohodno povr\xc5\xa1ino, rekonstrukcija pa je skupno delo. Graditelji so nakazali, da se prizadevanja izvajajo v \xc4\x8dast njihovim prednikom in Pachamami (materi Zemlje)."